ועדת החינוך, התרבות והספורט, כנסת 20, פרוטוקול מספר 655, 2018-06-25 10:30

מירב בן ארי: בוקר טוב.

מירב בן ארי: אני מתכבדת לפתוח את ישיבת ועדת החינוך, התרבות והספורט.

מירב בן ארי: היום 25 ביוני 2018, י"ב בתמוז התשע"ח.

מירב בן ארי: אנחנו נעסוק בהצעת חוק עידוד מעורבות סטודנטים בפעילות חברתית וקהילתית, התשע"ח-2018.

מירב בן ארי: זאת הצעת חוק שלי ושל עוד הרבה חברי כנסת.

מירב בן ארי: אנחנו נמשיך בדיון שהוא הכנה לקריאה שנייה ושלישית.

מירב בן ארי: קיימנו כאן דיון לפני שבועיים.

חנין זועבי: תהיה הצבעה?

מירב בן ארי: נראה לי שכן.

מירב בן ארי: בואי נראה.

מירב בן ארי: אבל אם את רוצה להישאר לכל הדיון תישארי.

מירב בן ארי: אם את רוצה לבוא אחר כך להצביע נעדכן אתכם.

מירב בן ארי: אני רוצה להסביר למי שלא היה בדיון הקודם.

מירב בן ארי: הצעת החוק שלי דיברה על עידוד מעורבות חברתית של סטודנטים.

מירב בן ארי: הצעת החוק היא מ-2015, וחתומים עליה חברי כנסת מכל המפלגות בכנסת.

מירב בן ארי: היא הגיעה ונעצרה לכמעט שלוש שנים מתוך אחריות של המוסדות, של המל"ג, של ור"ה וור"מ לעשות פעילות חברתית למען הסטודנטים ולמען אנשי המילואים.

מירב בן ארי: הגיע דוח מיוחד של התאחדות הסטודנטים, והוא חשף בפנינו שברוב המוסדות האקדמיים במדינה אין בכלל תשתית לפעילות חברתית של סטודנטים.

מירב בן ארי: יש גם התייחסות במקום מסוים לאיש מילואים ובמקום אחר לא.

מירב בן ארי: באופן אישי אתמול הייתי במכללת אשקלון.

מירב בן ארי: מכללה נהדרת, סטודנטים וסטודנטיות מקסימים שהיו בעין הביקורת הציבורית בגלל האירוע שהיה עם דיקן הסטודנטים וההתבטאויות הדוחות, בעיניי, נגד הקהילה הגאה.

מירב בן ארי: זה ביקור שתואם כבר לפני שבועיים-שלושה ויצא ככה שזה נכנס לאירוע של הקהילה ששם אני תמיד שמחה להיות לתמוך בהם.

מירב בן ארי: באופן ספונטני ישבתי עם מי שאחראית בקמפוס על מעורבות חברתית לבוא, וישבתי איתה לשיחה של 7 דקות.

מירב בן ארי: מתוך 6,000 סטודנטים במוסד – יהודים, ערבים – 200 סטודנטים מתנדבים בקורסים של המוסד.

מירב בן ארי: יש פר"ח, יש אימפקט, יש איס"ף – יש מלגות.

מירב בן ארי: שאלתי אותה, מה נותן הקמפוס עצמו בקורסים משלבי עשייה למעורבות?

מירב בן ארי: 200 – הגזמתי.

מירב בן ארי: היא אמרה לי שיש בין 10 ל -20 בארבעה קורסים.

מירב בן ארי: 6,000 סטודנטים.

מירב בן ארי: תחשבו מה דבר כזה היה עושה לאשקלון, לעמותות שפועלות בעיר אשקלון, לעיר אשקלון.

מירב בן ארי: מה זה היה עושה אם סטודנטים היו מעורבים?

מירב בן ארי: אני כבר לא מדברת על חופש פוליטי שהיה בלגן בשבוע שעבר באותה מכללה; אני לא מדברת על זה שסטודנטים במדינת ישראל, לא רואים אותם במאבקים החברתיים כי בקמפוס העניין כבר יורד מסדר היום.

מירב בן ארי: ראיתי את זה, וזה עוד יותר חיזק לי את ההרגשה למה אנחנו חייבים לקדם את החוק הזה היום.

מירב בן ארי: אנחנו נתנו למל"ג וגם לור"ה לשלוח לנו תגובות.

מירב בן ארי: המל"ג עשו עבודה רצינית.

מירב בן ארי: אנחנו רוצים להתחיל בהקראה, וכמו שעשיתי בדיון הקודם בצורה הוגנת ושוויונית אחרי כל סעיף יהיו תגובות שלכם לעניין.

יוסי יונה: מרב, תרשי לי.

מירב בן ארי: בבקשה, אדוני.

יוסי יונה: כקאטו הזקן אני רוצה לחזור על הדברים שאמרתי בעבר, ואני רוצה לחזור ולומר אותם כבר בתחילת הדיון.

יוסי יונה: אני חושב שהדרישה הזאת למתן נקודות זכות לסטודנטים בעד פעילות קהילתית חברתית הוא בהחלט חשוב.

יוסי יונה: אני תומך בו בכל ליבי, כפי שאת יודעת.

יוסי יונה: מאוד.

מירב בן ארי: מאוד.

מירב בן ארי: שנינו בוגרי קרן איס"ף למען הגילוי הנאות.

יוסי יונה: אנחנו שנינו בוגרי קרן איס"ף ופעילות של סטודנטים ופעילות קהילתית חברתית היא פעילות ראויה וחשובה, והיא תהליך של סוציאליזציה שאיש או אשת אקדמיה יודעים שמצפים מהם לשרת גם את הקהילה שבתוכה הם חיים.

יוסי יונה: על כך אנחנו לא חלוקים.

יוסי יונה: ברור שיש כל מיני בעיות בחוק איך עושים את זה, ומי קובע מהי תוכנית ראויה ומה לא, וחלק מהשאלות יישארו פתוחות.

יוסי יונה: אבל, שוב, במלוא התמיכה לעצם הרעיון.

מירב בן ארי: אתה תומך בקונספט.

יוסי יונה: אני תומך בקונספט בכל ליבי.

יוסי יונה: אבל כפי שאמרתי ואני חוזר ואומר, התנגדתי ואני מתנגד להעביר את זה בחקיקה משום שאני חושש שיש בכך פגיעה בחופש האקדמי וגם הרבה פעמים כשאנחנו עושים משהו שהוא על-פניו טוב – ולא רק על פניו, אלא באמת טוב – הרי שזה, חס וחלילה, יכול להיות כדור שלג שמתגלגל, והנה, התחלנו בחקיקה כזאת שאנחנו מתערבים בחייה של האקדמיה ובסוברניות שלה, ומי יודע לאן זה יוביל מחר או מחרתיים.

יוסי יונה: מכאן נובעת ההתנגדות שלי.

יוסי יונה: לכן גם כאשר אמנע בהצבעת החוק הזאת – וזאת גם תהיה עמדתי – הרי שהיא לא קשורה לחלוטין לתוכן של החוק כמו בהתנגדות העקרונית לחקיקה בסוגיות מסוג זה.

יוסי יונה: תודה.

מירב בן ארי: תודה, אדוני.

מירב בן ארי: חבר הכנסת ג'בארין, בבקשה.

יוסף ג'בארין: אנחנו שוחחנו גם לפני כן על כך ואמרתי שבעיקרון אנחנו תומכים בעידוד מעורבות חברתית של הסטודנטים.

יוסף ג'בארין: יחד עם זאת צריך להישמר מרחב שיקול דעת רחב למוסדות, זאת אומרת לקבוע את העיקרון הכללי ולהשאיר את הפרטים לכל מוסד ומוסד לקבוע גם מתוך רצון לתת אוטונומיה למוסדות להשכלה הגבוהה ושלא תהיה התערבות יתר על המידה בסוגיות הללו.

יוסף ג'בארין: אני מבין שהמוסדות באופן עקרוני בעד, אז, לדעתי, מרב, צריך לתת יותר זמן לדיאלוג עם המוסדות כדי שיהיה אפשר להגיע לנוסח שיהיה מקובל גם על המוסדות הללו - -

מירב בן ארי: היו שלוש שנים של דיאלוג.

יוסף ג'בארין: - - ולא לכפות את הנושא הזה.

יוסף ג'בארין: לכן כן לעיקרון אבל פחות כהכתבה אלא תוצר של - - - אנחנו גם לא ממהרים לאף מקום מהבחינה הזאת.

יוסף ג'בארין: נושא המילואים נכנס להצעת החוק אחרי שהיא הייתה בטרומית או בראשונה.

מירב ישראלי: זה מוזג לפני הראשונה.

יוסף ג'בארין: חברי הוועדה מהרשימה המשותפת ואלה שהצטרפו - -

מירב בן ארי: מי שחתומה זאת רק עאידה.

מירב בן ארי: היא חתמה על המעורבות החברתית.

מירב בן ארי: רק על החוק שלי.

יוסף ג'בארין: רק עאידה חתמה?

יוסף ג'בארין: אבל אם ממזגים את שתי ההצעות - -

מירב בן ארי: ההצעה המקורית אצלי.

מירב בן ארי: היה עבדאללה אבו מערוף שכבר לא כאן.

מירב בן ארי: אני רואה שנשארה רק עאידה.

יוסף ג'בארין: זאת רק עאידה?

מירב בן ארי: כן.

מירב בן ארי: זה החוק שלי והוא דיבר על מעורבות חברתית של סטודנטים.

יוסף ג'בארין: בחוק שלך לא הופיע נושא המילואים.

מירב בן ארי: אבל זה מוזג.

יוסף ג'בארין: אבל היא אומרת שרק עאידה מהרשימה המשותפת.

מירב בן ארי: כן, נכון.

יוסף ג'בארין: מטעמי הגינות אני אומר שצריך להסב את תשומת לבה כי אני מניח שהיא תרצה למשוך את ההצעה.

מירב ישראלי: אפשר למשוך רק לפני שהוועדה מאשרת לקריאה שנייה ושלישית.

יוסף ג'בארין: תהיה הצבעה היום?

מירב בן ארי: כן.

יוסף ג'בארין: אז אני אודיע לה.

יוסף ג'בארין: מהלך מאוד בעייתי וזה שיקול שלא מתקשר למעורבות חברתית.

מירב בן ארי: אין בעיה.

יוסף ג'בארין: לגופו של עניין אני חושב שהכנסת המילואים להצעה הזאת היא מהלך מאוד בעייתי, ופשוט זה שיקול שבכלל לא מתקשר עם כל הנושא הזה של מעורבות חברתית.

מירב בן ארי: אבל זה כבר מוזג.

יוסף ג'בארין: זה שזה מוזג זה עדיין לא אומר שאני לא יכול להביע דעה.

יוסף ג'בארין: אני מקווה שלא מאוחר להוציא את זה כי אם דיברתי על אוטונומיה מסוימת למוסדות להשכלה גבוהה הנושא של המילואים הוא אחת הדוגמות שדווקא פוגע בהצעת החוק הזאת ומחריף את הפגיעה בצורך לאפשר התנהלות פנימית של המוסדות הללו.

מירב בן ארי: תודה רבה.

מירב בן ארי: חנין, את רוצה לדבר עכשיו?

חנין זועבי: לא, אני מסכימה עם מה שאמר חבר הכנסת ג'בארין.

מירב בן ארי: גברתי היועצת המשפטית, נתחיל בהקראה.

מירב ישראלי: בישיבה הקודמת הוכנסו מספר תיקונים וגם נשארו מספר שאלות פתוחות.

מירב ישראלי: אנחנו נתחיל בסעיף 1 – הגדרות.

מירב ישראלי: נכנסה הגדרה חדשה של חוק זכויות הסטודנט בגלל ההגדרות של ארגוני הסטודנטים.

מירב ישראלי: "מוסד להשכלה גבוהה" – ההגדרה תוקנה כך שכרגע זה חל על כל סוגי המוסדות להשכלה גבוהה, ופה נשארה שאלה האם להרחיב את ההגדרה של המוסדות שהחוק חל עליהם גם למוסדות על-תיכוניים נוספים שאינם מוסדות להשכלה גבוהה.

מירב ישראלי: הם היו אמורים להיות מזומנים להיום לדיון.

מירב בן ארי: זימנו אותם והם לא הגיעו.

30696: אני יושב-ראש התאחדות הסטודנטים.

30696: בזה הרגע יצאתי מדיון אחר עם נציגי ההשכלה הטכנולוגית שפשוט לא הכירו את הזימון לדיון.

30696: הם מאוד תומכים, אבל לא יכלו להיות פה אז אני אומר את דעתם.

מירב ישראלי: אני לא יודעת להגיד כי בלי שנשמע את עמדתם - -

מירב בן ארי: גם בפעם שעברה היה על זה דיון.

מירב בן ארי: הם לא מגיעים.

מירב בן ארי: אנחנו לא יכולים כל פעם לעכב את כל הדיון בגלל זה.

מירב בן ארי: צריך לקבל החלטה.

מירב ישראלי: אני לא אומרת לעכב.

מירב ישראלי: אני אומרת שאם מחליטים לכלול אותם זאת בעיה לכלול אותם אם אנחנו לא שומעים את עמדתם ולא יודעים אם זה מתאים למוסדות או לא מתאים למוסדות.

מירב ישראלי: זאת הבעיה.

מירב בן ארי: מה העמדה של המל"ג?

עמרי גולן: המוסדות העל-תיכוניים הם לא תחת אחריותנו, כמובן.

עמרי גולן: אנחנו לא יכולים להביע עמדה לגבי מוסדות שהם לא אקדמיים.

מירב בן ארי: אני אמרתי שהם לא צריכים להיות פה.

מירב בן ארי: גם לא שמענו את דעתם.

קריאה: נכניס אותם.

מירב בן ארי: אני לא רוצה להכניס אותם אם כבר שני דיונים הם לא מגיעים לפה.

30696: אבל בשביל הסטודנטים, לא בשבילם.

30696: כדי שסטודנט מילואימניק - -

מירב בן ארי: הם לא מביעים את העמדה שלהם.

30696: אבל אם כבר, מירב, אני הולך עם רוח החוק.

30696: אם מחוקקים אז בואו ניתן להנדסאי שהולך למילואים את אותו דבר.

מירב בן ארי: כן, אני מבינה.

מירב בן ארי: זה כל ההנדסאים?

מירב בן ארי: כל המכללות להנדסה?

מירב ישראלי: כן.

מירב ישראלי: אנחנו צריכים לדעת.

מירב בן ארי: הזמינו אותם לדיון, לא?

מירב בן ארי: מי נמצא כאן עכשיו?

מירב בן ארי: יוכי פה?

30696: מי שנמצאת פה זאת תאיר שהיא מנהלת של - - -

מירב בן ארי: אתה יכול להתקשר אליה ולהגיד לה שתבוא?

30696: אני אנסה.

יוסי יונה: אבל אין שום סיבה שהם יתנגדו להטבה הזאת.

מירב ישראלי: יש סיבה.

מירב בן ארי: מה?

מירב ישראלי: זה מטיל עליהם כל מיני דברים שאני לא יודעת איך זה משתלב בתכנית הלימודים שלהם.

מירב ישראלי: אני לא יודעת אם נכון להגיד נקודות זכות שם.

מירב בן ארי: זה כל המוסדות להנדסה שכפופים ליוכי?

30696: מבחני מע"צ.

מירב בן ארי: אני לא נתקעת על זה שוב.

מירב בן ארי: אנחנו נקבל החלטה בדיון.

מירב בן ארי: די, כבר פעם שעברה בזבזתי על זה חצי שעה.

יוסי יונה: בעוד חצי שנה יהיה תיקון של הצעת חוק שמכילה אותם.

מירב ישראלי: זאת חקיקה, ואני לא יודעת אם נקודות הזכות שם זה כמו באקדמיה.

מירב ישראלי: אני לא יודעת אם זה מתאים.

מירב ישראלי: צריך לבדוק.

מירב ישראלי: זה משהו שבלי לקבל עמדה אי אפשר להחיל עליהם בקריאה שנייה ושלישית.

מירב בן ארי: בואי נשאיר את זה ונתקדם.

עמרי גולן: לדעתי, ההגדרה של "מועצה להשכלה גבוהה" מתייתרת.

עמרי גולן: לא ראיתי בחוק שהמועצה מוזכרת.

מירב ישראלי: זה עניין של ניסוח.

עמרי גולן: אז אני מעיר לנוסח.

מירב בן ארי: נמשיך את ההקראה.

מירב ישראלי: ההגדרות שנשארו זה "מועצה להשכלה גבוהה" – אנחנו נבדוק אם אנחנו זקוקים לזה.

מירב ישראלי: בעניין המילואים היינו צריכים לקבל עוד את העמדה של ור"ה.

יוסי יונה: מה זה "לפחות"?

30696: כן, למה אם מוסד רוצה פחות?

יוסי יונה: פחות זה בסדר.

יוסי יונה: הוא יכול לקבל יותר מ-14 יום?

יוסי יונה: אם כתוב "לפחות" זה אומר - -

מירב בן ארי: מינימום 14 ימים.

30696: אם מוסד רוצה לתת על 10 ימים?

מירב בן ארי: זה בדיוק המטרה של החוק.

מירב ישראלי: המטרה היא שיהיה מינימום, שהוא לא ייתן על יום אחד שתי נקודות זכות.

מירב ישראלי: זה לא הגיוני.

מירב בן ארי: ור"ה?

מירב בן ארי: אין תגובה?

מירב בן ארי: אני רוצה לשמוע את דבורה מרגוליס מור"ה.

דבורה מרגוליס: אני אשמח אם נציג מכון ויצמן גם יעיר פה כמה דברים יותר עקרוניים, אבל אנחנו חוזרים על העמדה שהצענו במתווה שהוסכם עם השר על 18 ימים בשנה.

דבורה מרגוליס: כל מוסד יקבע את רצף ימי המילואים שיזכה באותן שתי נקודות זכות.

מירב בן ארי: אוקיי.

מירב בן ארי: אז לא הגעתם להסכמות עם השר כי העמדה של השר היא 14.

הדיל יונס: אפשר לומר משהו?

מירב בן ארי: לא כללי.

מירב בן ארי: רק לעניין המילואים.

הדיל יונס: אני חוזרת להגדרה של סטודנט תושב ישראל – האם זה כולל תושב ארעי א5, למשל, שהם בדרך כלל תושבים עם פנים לקבלת אזרחות.

מירב ישראלי: אם זה תושב ישראל זה לא כל סוג של תושב?

מירב ישראלי: לא הפנינו פה להגדרה בחוק מסוים.

הדיל יונס: לא.

הדיל יונס: אבל אם אולי אפשר להסביר בדברי ההסבר.

מירב ישראלי: דברי הסבר כבר אין בשלב הזה.

מירב ישראלי: זה כבר קריאה שנייה ושלישית.

מירב בן ארי: למה צריך להכניס גם תושבים ארעיים?

עמרי גולן: אבל תושבי קבע.

עמרי גולן: תושבי קבע נכנסים?

מירב בן ארי: תושב ישראל או אזרח ישראלי.

מירב ישראלי: - - - מה המשמעות של תושב ישראל.

הדיל יונס: תושב או תושב קבע?

הדיל יונס: יש קבוצה של אנשים שאם הם א5 הם בתהליך לקבלת אזרחות.

מירב בן ארי: אז שיקבלו תושבות.

מירב ישראלי: אין מניעה שהמוסד ייתן להם.

מירב ישראלי: אם המוסד רוצה לתת הוא יכול לתת.

מירב בן ארי: אף אחד לא יילך לבדוק כמה זמן הוא תושב כאן, אבל המטרה היא לתת לתושבים ולאזרחים.

עודד פריד: אני מהאגודה למען הלהט"ב.

עודד פריד: אבל התהליך הזה לוקח שנים.

עודד פריד: אם במהלך שבע השנים של תושב ארעי אני עושה תואר אקדמי - -

מירב ישראלי: אפשר להוריד את זה ולהגיד שסטודנט הוא מי שלומד.

יוסי יונה: אבל אם יש מישהו שהוא סטודנט אמריקני בבינתחומי?

מירב ישראלי: אם הוא מתנדב בעמותה לחלק אוכל לנזקקים – למה לא לתת לו?

מירב בן ארי: דווקא אלה מתנדבים המון.

מירב בן ארי: בבינת

מירב בן ארי: חומי כל אלה שבאו לתוכניות מתנדבים הרבה מאוד.

מירב ישראלי: אם הוא חלק מתוכנית הלימודים אין סיבה שלא.

מירב בן ארי: אז בואי נרשום, סטודנט שלומד, כמו שציונה הציעה.

מירב ישראלי: זה ברור.

מירב ישראלי: אבל הם רוצים לתת זכות.

מירב ישראלי: כן.

מירב ישראלי: "מי שלומד".

מירב בן ארי: תודה.

אלון שוורצר: אני מ"אם תרצו".

אלון שוורצר: בקשר להגדרה של ימי מילואים, לדעתי, צריך לקבוע מקסימום ולאו דווקא מינימום.

אלון שוורצר: אפשר גם מינימום אבל אם עכשיו החוק מגדיר 14 יום - -

מירב בן ארי: למה צריך לקבוע מקסימום?

אלון שוורצר: - - החוק לא יקבע 40 ימים של מינימום.

מירב בן ארי: לא.

מירב בן ארי: אמרנו שמ-14 יום אפשר לתת שתי נקודות זכות.

אלון שוורצר: נכון.

אלון שוורצר: אבל למשל הבינת

אלון שוורצר: חומי היום נותן על 10 ימי מילואים.

אלון שוורצר: אז למה להעלות לו את הרף ל-14?

יוסי יונה: זאת שאלה אחרת.

מירב ישראלי: המוסד יכול לתת מה שהוא רוצה.

מירב בן ארי: זאת שאלה אחרת, זה לא קשור למקסימום.

מירב בן ארי: הוא שואל שאלה נכונה.

מירב בן ארי: אם היום לא רק בבינתחומי אלא עוד מוסדות שנותנים כבר היום על 10 ימים, אולי צריך להכניס סייג שזה למעט במקרים שבהם המוסד נותן כבר כיום על שירות מילואים.

מירב ישראלי: בעיקרון המוסד יכול לעשות מה שהוא רוצה, הוא חופשי.

מירב ישראלי: אנחנו לא מונעים ממנו.

מירב ישראלי: הדבר הזה בא לתת זכות לסטודנט.

מירב ישראלי: לכן אין מניעה.

מירב בן ארי: בדיוק, היא צודקת.

מירב בן ארי: אנחנו גם לא פוגעים בכל מה שכבר קיים היום – במעורבות ובמילואים.

מירב ישראלי: ואני גם לא רוצה מה שקיים כי יכול להיות שגם בעתיד ירצו לתת.

מירב בן ארי: צודקת.

מירב בן ארי: בסדר.

מירב בן ארי: רמי, היא אמרה משהו מע"צ?

30696: כן, הם מאוד בעד.

30696: אין להם נציג.

30696: אמרתי להם שתעדכן אותך עכשיו אם היא יכולה.

מירב בן ארי: היא לא יכולה לבוא לפה?

30696: היא יצאה לדיון במקום אחר.

מירב ישראלי: אני לא יכולה לדעת, אבל היא יכולה להגיד לגביהם אם כל החוק הוא רלוונטי לגביהם.

מירב ישראלי: אם מצביעים על זה זאת חקיקה.

מירב ישראלי: אני צריכה לברר את זה.

מירב בן ארי: היא אמרה שהיא תומכת.

מירב ישראלי: בסדר, היא תומכת, אבל היא לא ראתה את החוק.

הדיל יונס: אנחנו גם לא יודעים אם מתקיים תהליך התייעצות עם המוסדות עצמם.

מירב ישראלי: דרך אגב, זה שהיא אומרת שהיא תומכת זה לא אומר שהמשרד תומך.

30696: אפשר למצוא פתרון שהיא תדבר עם מישהו?

30696: שהיא תראה את החוק ותגיב?

30696: תגידו מה אפשר לעשות.

30696: חבל, פשוט 30 אלף סטודנטים - -

מירב בן ארי: היא צריכה התייעצות במשרד.

מירב בן ארי: אני חוויתי את זה בתקנות של זכויות הסטודנט במילואים.

מירב בן ארי: זה לא פשוט בכלל שראש מע"צ בא ואומר "אני תומך".

מירב בן ארי: צריך לעשות תהליך התייעצות מסודר במשרד.

מירב בן ארי: זה מתעכב עד היום כי יש גורמים במשרד שיש להם כל מיני עניינים עם זה.

מירב בן ארי: אין לה סמכות לבוא בשם מע"צ ולהגיד שהיא מסכימה לדבר הזה.

מירב בן ארי: אתם, כמובן, יכולים להחליט מה שאתם רוצים אבל אני חושבת שזה משהו שצריך לברר אותו.

מירב בן ארי: יש לי רעיון.

מירב בן ארי: נוציא אותם היום כי אנחנו לא יכולים בלי זה, והכי הרבה נעשה תיקון לסעיף.

מירב ישראלי: רביזיה?

מירב בן ארי: לא, היא צריכה זמן.

מירב ישראלי: אה, אחרי.

מירב בן ארי: היא צריכה זמן לראות את החוק ולהתייעץ.

מירב בן ארי: אז אני אגיש תיקון ונוסיף.

מירב בן ארי: הרי מה עשינו עם ההנדסאים?

30696: כל פעם אנחנו מתקנים.

מירב בן ארי: אבל מה נעשה?

מירב בן ארי: הזמנו אותם פעמיים.

מירב בן ארי: לפני שבועיים היה כאן דיון של שעתיים כמעט ולא הצבענו, אלא רק העלינו.

מירב בן ארי: מי שחשוב לו נמצא כאן.

מירב בן ארי: עכשיו הזמנו אותם במיוחד ואמרנו להם שיבואו כי אנחנו מחילים עליהם.

מירב בן ארי: אם אני אחיל את זה עליהם עכשיו ויהיו התנגדויות – אני אעשה להם תיקון.

מירב בן ארי: מה עשינו בהנדסאים?

מירב בן ארי: הם חיכו שנים ולא קיבלו את נקודות הזיכוי במס הכנסה אז עשיתי תיקון מיוחד והכנסנו אותם.

מירב בן ארי: נעשה את זה גם פה, אין לי ברירה.

מירב בן ארי: אני לא יכולה להחיל בלי שיש התייעצות כמו שצריך.

מירב בן ארי: נמשיך.

מירב בן ארי: שימו לב שכאן תיקנו ממש את כל מה שהיה בפעם שעברה.

יוסי יונה: "פעם אחת" זה בכל שלוש השנים.

מירב ישראלי: כן.

מירב ישראלי: פעם אחת בכל שלוש השנים ורק בשל אחד מאלה, לא במצטבר.

מירב ישראלי: אני מבינה שיש לזה הערות של המל"ג.

עמרי גולן: כן.

עמרי גולן: אנחנו מדברים על סעיף קטן (1).

עמרי גולן: רצינו להכניס בסיפא של הסעיף הבהרה: "אין באמור כדי לגרוע מסמכותו של מוסד להשכלה גבוהה לקיים קורס שמשלב פעילות חברתית וקהילתית כחלק מתוכנית הלימודים בו ולהעניק עבורו נקודות זכות בהתאם לשיקול דעתו.

עמרי גולן: כיום מתקיימים קורסים כאלה.

מירב בן ארי: כן.

מירב בן ארי: דרך אגב, הסיבה שמחקנו אותם בכלל היא כי לא רצינו לנגוע בהם בכלל.

עמרי גולן: בסדר גמור.

עמרי גולן: אנחנו רק לא רוצים שישתמע מנוסח החוק כאילו הקורסים האלה מוגבלים בשתי נקודות זכות.

עמרי גולן: ההבהרה הזאת היא בעצם כדי להגן עליהם.

מירב ישראלי: בעיקרון אז אין מניעה שהמוסד ייתן גם וגם.

מירב ישראלי: זאת העמדה שלכם, נכון?

עמרי גולן: נכון.

עמרי גולן: אין מניעה שהוא ייתן גם וגם.

מירב בן ארי: אני מחקתי גם את הקליניקות וגם את הקורסים כי הם בכלל לא יהיו בחוק.

מירב בן ארי: החוק בכלל לא נוגע בהם – לא בקליניקות ולא בקורסים.

מירב בן ארי: לדעתי, זה מיותר.

מירב בן ארי: אני אגיד לך למה, כי ברגע שהחוק לא נוגע בהם בכלל כל אחד חי את חייו כרגיל, אנחנו לא נוגעים בו.

עמרי גולן: הם יכולים להיות קורסים משלבים עשייה חברתית של שתי נקודות זכות ואז זה מאוד דומה למה שאנחנו רואים פה.

מירב ישראלי: אבל אז עולה השאלה האם אתם מתכוונים שזה יבוא במקום התוכנית.

עמרי גולן: לא, לצד - -

מירב בן ארי: הוא אומר "למעט" כך שזה לא ייגע בהם.

מירב בן ארי: אנחנו מחקנו - -

מירב ישראלי: אני חושבת שזה מיותר.

עמרי גולן: למה זה מיותר?

מירב ישראלי: כי זה קובע שאתה תקבע תוכנית.

מירב ישראלי: מישהו אמר לך לא לעשות קורס?

מירב ישראלי: מאיפה זה בא שאתה לא יכול לעשות קורס?

מירב ישראלי: מישהו מגביל אותך?

עמרי גולן: יש פה הגבלה של שתי נקודות זכות.

מירב ישראלי: אבל לגבי התוכנית, לא לגבי הקורס.

מירב ישראלי: זה לא הגבלה.

מירב ישראלי: אתה צריך לעשות תכנית כדי שסטודנטים יוכלו לקבל שתי נקודות זכות.

מירב ישראלי: מעבר לזה מישהו אמר לך לא לעשות?

מירב בן ארי: תעשה מה שאתה רוצה.

עמרי גולן: אנחנו חושבים שההבהרה הזאת חשובה כי הסעיף הזה יכול לבלבל.

מירב ישראלי: להפך, לדעתי, זה פוגע בכם.

מירב בן ארי: זה מיותר, עמרי.

מירב ישראלי: בשביל מה להתייחס פה לקורס?

מירב בן ארי: מרב ואני דיברנו לפני כן ובכוונה אמרנו שכדי לא לגעת בקליניקות ובקורסים לא נתייחס אליהם.

מירב בן ארי: כל מוסד ימשיך לעשות את מה שהוא רוצה.

עמרי גולן: אז למה לא להכניס הבהרה כזאת?

מירב ישראלי: דווקא מהמקום שלך לא להזכיר קורסים אקדמיים פה.

יוסף ג'בארין: גם אני כשקראתי את הסעיף, זה מעלה את החשד.

יוסף ג'בארין: מחר יגידו, הקורס הזה - -

מירב בן ארי: חבר הכנסת ג'בארין, זה דווקא בא מהמוסדות כי הם ביקשו לא לגעת להם לא בקליניקות ולא בקורסים של - - - שלא נכניס אותם בכלל לחוק.

מירב בן ארי: אז אני הוצאתי אותם.

מירב ישראלי: אם אתה גורע את זה, זה כאילו אתה גורע מהסמכות שלהם.

מירב ישראלי: החוק אולי גורע מסמכויות נוספות שלהם.

מירב בן ארי: אני לא נוגעת בזה, ואני נותנת לזה להמשיך לחיות בלי החוק.

יוסף ג'בארין: מה הביטוי של זה?

מירב ישראלי: החוק הזה בא לתת לסטודנטים זכות להשתתף - -

יוסף ג'בארין: אז החוק הזה בא להוסיף על תוכניות - -

עמרי גולן: אני חושש מזה.

רעות אופיר: אני מור"מ.

רעות אופיר: אנחנו גם חושבים שזה מיותר כי זאת התערבות.

רעות אופיר: צריך להשאיר כמה שיותר מרווח פעולה למוסדות.

רעות אופיר: אני תמהה על ההחלטה.

עמרי גולן: - - - לשמור על החופש האקדמי ולהגן על האפשרות לעשות גם קורסים משלבי עשייה חברתית.

רעות אופיר: אבל היועצת המשפטית אומרת שזה לא סותר.

יוסף ג'בארין: לפי הנוסח שקיים כיום זה נשמע כאילו רק על ההודעה.

יוסף ג'בארין: אני מבין את הכוונות הטובות אבל אני שותף לחשש.

מירב בן ארי: אני צמצמתי את העניין של החוק.

יוסי יונה: איך יהיה החשש הזה?

יוסי יונה: אני לא מבין.

מירב ישראלי: מה העמדה של ור"ה?

מירב ישראלי: אתם גם - - - את ההגדרה הזאת?

יוסף ג'בארין: שמישהו יעלה טיעון - - -

מירב בן ארי: אתם אומרים שלא, נכון?

יוסף ג'בארין: - - - או לבטל את הקליניקה כי יש כבר משהו אחר.

מירב בן ארי: תשמע את ור"ה וגם את ועד ראשי המכללות שאומרים שלא צריך להכניס את זה כי זה עלול באמת לפגוע בחופש האקדמי.

יוסף ג'בארין: מה להכניס?

מירב בן ארי: את ההבהרה הזאת.

יוסף ג'בארין: איזו?

מירב בן ארי: של קורסים משלבי עשייה.

מירב ישראלי: מה שהם רוצים זה ככה – אחרי הסעיף של התוכנית שאומר "תוכנית", לא "קורס", זאת ההצעה של המל"ג: "אין באמור כדי לגרוע מסמכותו של מוסד להשכלה גבוהה לקיים קורס המשלב פעילות חברתית וקהילתית כחלק מתוכנית הלימודים בו ולהעניק עבורו נקודות זכות בהתאם לשיקול דעתו".

מירב ישראלי: זה ברור – אף אחד לא בא לגרוע מהם את זה.

יוסף ג'בארין: זאת הצעה שלכם?

עמרי גולן: זאת הצעה שלנו.

מירב ישראלי: ברגע שאתה מכניס את האמירה על קורס ונקודות זכות - -

מירב בן ארי: ור"ה וור"מ לא מסכימים.

מירב ישראלי: הרעיון היה למנוע את ההתעסקות בקורסים.

מירב בן ארי: עזוב.

מירב בן ארי: זה מיותר.

מירב בן ארי: תן לדברים להמשיך.

מירב בן ארי: יש קורסים משלבי עשייה, יש קליניקות – שימשיכו.

מירב בן ארי: הם לא קשורים לחוק הזה.

מירב בן ארי: אנחנו כל הזמן מדברים על חופש אקדמי.

מירב בן ארי: אני הלכתי ובהתייעצות יחד צמצמנו את ההתערבות.

מירב בן ארי: אגב, אותו דבר כמו שהיה פה על ההנדסאים.

מירב בן ארי: יכולתי לבוא ולהגיד, אבל אמרתי, חכו, כל מה שיכול – אני מנסה לצמצם.

יוסף ג'בארין: אני מסכים.

יוסף ג'בארין: אני רק הייתי נותן יותר משקל לייעוץ המשפטי שהמל"ג מעוניין.

מירב בן ארי: שמענו את המל"ג.

יוסף ג'בארין: אז אם המל"ג דאג לייעוץ משפטי - -

מירב בן ארי: אבל אני גם מקשיבה למכללות ולאוניברסיטאות בקטע הזה וגם לחברי הכנסת.

אורן אסף חזן: סיימתם, מירב?

מירב בן ארי: לא, אנחנו באמצע.

אורן אסף חזן: מתי ההצבעה?

מירב בן ארי: ידאגו להגיד לך.

יוסף ג'בארין: הוא לא יכול להשתתף בדיון.

מירב בן ארי: לא, הוא לא יכול.

מירב ישראלי: כן.

מירב ישראלי: זאת המשמעות של זה.

יוסי יונה: זאת בעיה.

מירב בן ארי: אבל זה מה שהיה כל החיים.

יוסי יונה: לא, זה שני דברים שונים.

יוסי יונה: אחת – זאת בעיה כי אם יש תוכניות כאלה, והמשתתף בהם מקבל את הנקז; ופה - -

מירב בן ארי: אנחנו אומרים למוסד שיקבע תוכנית שבה סטודנטים יוכלו להתנדב.

מירב בן ארי: זה מה שאנחנו אומרים למוסד.

מירב בן ארי: נכון – זה כבד, זה רציני מאוד, אבל בגלל זה זה חיכה הרבה שנים, ובגלל זה בתקופה הזאת אנחנו עוד דוח ועוד דוח, ואנחנו רואים שזה לא נראה, ואין מספיק מעורבות חברתית לסטודנטים.

מירב בן ארי: לכן אנחנו מבקשים מהמוסדות לקבוע תוכנית.

מירב בן ארי: אני יכולה להגיד לך משהו, יוסי?

מירב בן ארי: לרוב המוסדות במדינה יש כבר תוכניות.

מירב בן ארי: עכשיו אנחנו עושים את זה מסודר.

יוסי יונה: אני חושב שזה קצת דרקוני.

יוסי יונה: אתם מבינים שלמוסד שאין צריך עכשיו לקרצץ איזושהי תוכנית כדי לקיים את לשון החוק.

יוסי יונה: יכול להיות שזה יוביל ל"כאילו".

מירב ישראלי: זאת ההערה של משרד המשפטים לגבי מינימום שעות.

מירב בן ארי: מה ההערה לגבי המינימום של השעות?

הדיל יונס: אנחנו מציעים להשאיר את מינימום השעות.

הדיל יונס: אני מתחברת למה שאמר חבר הכנסת יונה.

מירב בן ארי: אתם רוצים להשאיר.

הדיל יונס: כן, להשאיר.

מירב בן ארי: אני גם חושבת.

הדיל יונס: זה מקום לשמר את האיכות והרמה האקדמית; שהמוסדות האקדמיים לא יהיו נתונים ללחצים מכל מיני כיוונים לאשר קורסים.

הדיל יונס: זה ממש מתחבר למה שאומר חבר הכנסת יונה.

מירב בן ארי: מל"ג?

עמרי גולן: אנחנו חשבנו להשאיר את זה במסגרת החופש האקדמי של המוסדות להחליט מה יהיה מספר השעות.

הדיל יונס: כל ההצעה היא כרסום בחופש האקדמי אז במקום שיש לשמר איכות אקדמי אנחנו בעד - - -

עמרי גולן: אני לא בטוח שמדובר באיכות אקדמית, אלא בפעילות חברתית קהילתית.

עמרי גולן: לא מדובר בקורס לימודי.

הדיל יונס: זה לא פוגע.

הדיל יונס: זה דווקא עוזר למוסדות לא להיות נתונים תחת לחצים.

עמרי גולן: אנחנו לא מתנגדים שיהיה מינימום, אבל רצינו לשמר חופש פעולה למוסדות.

עמרי גולן: מה שור"ה וור"מ יגידו מקובל עלינו.

מירב בן ארי: ור"ה, מה אתם אומרים?

דבורה מרגוליס: כמובן, אנחנו מעדיפים שלא ייגעו וייתנו למוסדות להחליט.

דבורה מרגוליס: שני המוסדות שכרגע נותנים את זה בור"ה זה - - - שלי זה 30 בסמסטר ו-60 בשנה.

מירב ישראלי: כאן זה 30 בשנה.

דבורה מרגוליס: - - אבל, שוב, הגישה היא כמה שפחות להתערב.

עמרי גולן: אז כמה שפחות זה עם מינימום או בלי מינימום?

דבורה מרגוליס: כמובן, בלי.

דבורה מרגוליס: אבל אם - - - שיהיה מינימום אז שיהיה סביר.

מירב בן ארי: ור"מ?

רעות אופיר: האמת היא שעד לרגע זה לא ידעתי על מינימום השעות אז אין לי עמדה.

רעות אופיר: אני לא יכולה להגיד שעשיתי בדיקה כי לא עשיתי אותה.

יוסי יונה: אז טוב שזאת לא חובה מהקוריקולום של הסטודנט בסופו של דבר כך שיגידו לו שהוא חייב לעשות פעילות חברתית.

מירב ישראלי: זה בוודאי לא.

מירב בן ארי: אין חובה.

מירב בן ארי: אתה יודע שלא היינו עושים את זה.

יוסי יונה: אני יודע, אבל סליחה שאני אומר את זה – כל המהות של הדבר הזה זה לעודד פעילות וולונטרית של הסטודנטים.

מירב בן ארי: אבל אם לא תהיה לך תשתית באוניברסיטה אז כמה אתה יכול לעודד והוא לא עושה כלום?

מירב בן ארי: עשה לי טובה, יוסי.

מירב בן ארי: אני אומרת לך – לא עושים.

מירב בן ארי: אתמול הייתי באשקלון – 6,000 סטודנטים, אני פרגנתי עם ה-200.

מירב בן ארי: היא אומרת לי, יש עשרה בקורס, יש ארבעה קורסים.

מירב בן ארי: תגיד לי, זה רציני?

מירב בן ארי: מה זה הדבר הזה?

יוסי יונה: אז אוניברסיטאות יתחילו לעשות תוכניות לפעילות קהילתית?

מירב בן ארי: אז שהאוניברסיטאות והמכללות יתחילו לעשות תוכניות ויעודדו סטודנטים, והסטודנט יחליט אם בא לו להתנדב או לא בא לו.

מירב בן ארי: אבל תן להם כבר משהו לעשות.

מירב בן ארי: זה לא יכול להיות שבמוסד אחד מתנדבים 80 אחוז ובמוסד אחר 4 אחוז.

מירב בן ארי: למה?

מירב בן ארי: למה מילואימניק אם הוא ילמד באפקה יקבל, ובמקום אחר לא?

מירב בן ארי: ישב פה נציג של צה"ל ואמר, זה לא זכות, זאת חובה.

יוסי יונה: אבל על המילואים אין מחלוקת.

מירב בן ארי: על המילואים אני מסכימה, אני שמחה שזה נכנס.

מירב בן ארי: למה סטודנט צריך ללמוד במוסד אחד ולקבל נקודות זכות ובאחר לא?

מירב בן ארי: אם אתם אומרים במל"ג או באקדמיה שאין שום דבר - - די, אני לא רוצה כבר לטחון את זה.

מירב בן ארי: אבל אם החלטתם לתת על התעמלות ועל פילאטיס אז תיתנו לו גם אפשרות להתנדב.

מירב בן ארי: אם יום אחד היה פה חוק של שר חינוך שאומר – כלום חוץ מניאונים וספרים – עלא כיפאק.

מירב בן ארי: אבל אם החלטתם שמקבלים נקודות על אס"א ועל כדורעף – מה זה?

מירב בן ארי: סליחה, זה נשמע קצת כמו שכונה, אבל אם הפכתם את זה לשכונה אל תתפלאו שעכשיו זה לא בניין יוקרה.

מירב בן ארי: אתם כל היום עם "חופש אקדמי" – לי לא חשוב החופש האקדמי?

מירב בן ארי: הרי שנינו צמחנו שם.

יוסי יונה: אני התכוונתי - -

מירב בן ארי: אבל לא יכול להיות אי השוויון הזה – אי שוויון במילואים, אי שוויון בהתנדבות.

מירב בן ארי: די.

מירב בן ארי: אתם לא רוצים לעשות – תעשו רק שיעורים.

מירב בן ארי: אבל אתה נותן על חוג התעמלות?

מירב בן ארי: זה משגע אותי הדברים האלה.

מירב בן ארי: ואתה יודע שזה חוק מ-2015.

יוסי יונה: אני אגיד לך משהו, מירב, זה יביא לדעתי המון פרויקטים פיקטיביים, העיקר כדי למלא את זה.

מירב בן ארי: אז יש לי חדשות בשבילך – זה כבר קיים.

מירב בן ארי: זה קיים בספורט.

יוסי יונה: הפיקטיביים?

מירב בן ארי: מה קרה לך?

יוסי יונה: אז תעשי עוד פיקטיביים.

מירב בן ארי: אני לא אומרת שזה יעשה, אבל אני אומרת שמתוך 100% תמיד יש משהו שלא מתפקד.

מירב בן ארי: בכל מקום עבודה יש כאלה שמנצנצים.

מירב בן ארי: גם בצבא.

מירב בן ארי: אבל יש לך 80 אחוז שירימו הרים וירימו עמותות ויתנדבו, ויהיו מעורבים.

מירב בן ארי: יש לי סטודנטים שעובדים עכשיו כבר במשרד עורכי דין.

מירב בן ארי: הם הכניסו את "שיעור אחר" כי כשהם היו סטודנטים הם התנדבו אצלי וראו כמה זה חשוב.

מירב בן ארי: לא אני אמרתי – אני פגשתי מישהו באמצע הרחוב והוא אמר לי שהוא שותף במשרד עורכי דין, והכנסתי את עמותת "שיעור אחר" כי הבנתי מה זה עושה.

מירב בן ארי: אז תמיד יהיו 10 אחוז.

מירב בן ארי: גם במחויבות אישית בבית ספר יש 10 אחוז תלמידים שלא עושים כלום.

מירב בן ארי: עדיין יש לך פרויקטים של תלמידים בכיתות י'-י"א שעושים פרויקטים מדהימים.

מירב בן ארי: סליחה, יצא לי הגן.

יוסי יונה: אני חושב שזה טוב שזה ככה.

יוסי יונה: את דנה בלהט.

מירב בן ארי: זה מדם לבי.

מירב בן ארי: אתה יודע את זה.

יוסי יונה: ברור.

יוסי יונה: וגם ההתנגדות בלהט.

30696: הלוואי שכל חברי הכנסת היו מדברים בלהט כזה.

30696: משני הצדדים זה מצוין.

30696: אני רוצה רגע התייחסות שמרחיבה את מה שאמרת עכשיו.

30696: אני יודע שנציגי המוסדות ומל"ג יקפצו, אבל אני רוצה להסביר את ההיגיון.

30696: החוק הזה בא בסופו של דבר כדי להקל על הסטודנטים.

30696: במשך הרבה שנים ניסית ללכת עם המוסדות, ואת יודעת שגם זאת הייתה עמדתי.

30696: אני תמיד מעדיף שהמוסדות יעשו מה שאפשר לבד, ושהמחוקק לא יתערב.

30696: אבל מכיוון שאנחנו כבר יושבים פה נוצרת לקונה קטנה כי אם סטודנט בשנה א' יעשה מעורבות חברתית ויקבל את נקודות הזכות שלו, אבל למשל, כמו בר, הנציג שלנו פה, שעשה בשנת 2017 ימי מילואים הוא כבר לא יוכל לקבל.

30696: לכן, בעיניי, ההתייחסות בסעיף (א) לא נכונה.

30696: מה שצריך להיות פה זה לייצר מצב שהוא יכול גם וגם ולא להגיע למצב שהוא מקבל 4 נקודות על מילואים וגם לא 4 נקודות על מעורבות חברתית.

עמרי גולן: הוא יקבל 4 סך הכול, לפי ההצעה שלך.

30696: אמרתי שתקפצו לפני שדיברתי מכיוון שאני מכיר את עמדותיכם.

30696: אבל אם כבר עשינו תיקון אז בואו נעשה אותו טוב.

מירב בן ארי: אני שמחה שאתה הולך איתי.

30696: אנחנו כבר פה.

30696: אבל זה יוצא הגיוני.

מירב ישראלי: זה לא הגיוני.

30696: למה?

מירב ישראלי: השאלה כמה אתה לתת על פעילות שהיא לא אקדמית.

מירב בן ארי: זה שתי פעילויות שהן לא אקדמיות וכאן קיבלתי את העמדה של מל"ג ושל ור"ה.

מירב בן ארי: זה גם הגיוני.

מירב בן ארי: אגב, אני יכולה להגיד לך שברוב המוסדות היום בארץ שנותנים מילואים לא נותנים גם וגם.

אלון שוורצר: אני רוצה לחדד כי נתבקשנו לבדוק את הנושא הזה בפעם הקודמת.

אלון שוורצר: למשל, בירושלים אפשר לתת נקודות זכות - -

מירב בן ארי: אנחנו לא פוגעים במה שקיים.

מירב בן ארי: בפעם השלישית אני אומרת.

מירב ישראלי: זה רק מה שמחייבים.

מירב ישראלי: לא מונעים.

אלון שוורצר: אבל לכן יש אפשרות לקבל - -

מירב בן ארי: אחלה, אבל יש הרבה מוסדות שלא נותנים.

מירב בן ארי: אנחנו לא פוגעים.

מירב בן ארי: כל מוסד ימשיך בדרכו.

אלון שוורצר: אבל התוכנית החדשה היא או או.

מירב בן ארי: אבל אם אתה נותן היום זה לא פוגע.

מירב בן ארי: התוכנית החדשה מאפשרת למי שאין.

מירב ישראלי: זה המינימום שאתה מכניס.

מירב בן ארי: יש גם הסוגיה "שאינו פוליטי".

מירב בן ארי: לא סגרנו את עניין 30 השעות.

30696: תעשו מינימום.

30696: זה הגיוני, זאת המציאות היום.

30696: כולם עושים מינימום 30.

מירב בן ארי: האמת היא שזה נבדק.

מירב בן ארי: המינימום זה 30.

מירב בן ארי: אין פחות מזה.

מירב בן ארי: לדעתי, צריך להשאיר.

מירב ישראלי: שזה לא יהיה ריק מתוכן.

מירב ישראלי: בעניין "שיקבע המוסד".

מירב ישראלי: "יקבע" זאת מילה שאנחנו משתמשים לשר בתקנות.

מירב ישראלי: השאלה היא איך זה מבחינת הפרוצדורה במוסד – מי קובע?

מירב ישראלי: זה אישור?

מירב ישראלי: זאת קביעה?

מירב ישראלי: יש מילה אחת שאפשר להשתמש בה?

מירב בן ארי: איזו מילה?

מירב ישראלי: "קבע המוסד".

עמי שליט: - - - של המוסדות דברים שלא ייאמנו.

עמי שליט: למנות אנשים שיעקבו אחרי מי שיעשה התנדבות, איפה הוא עושה התנדבות.

מירב בן ארי: תציג את עצמך, בבקשה.

עמי שליט: אני המזכיר האקדמי במדרשת פיינברג של מכון ויצמן למדע.

עמי שליט: אנחנו עוסקים רק בתואר שני, שלישי ובהשתלמויות בתר-דוקטור.

עמי שליט: כלומר החוק לא כל כך נוגע אלינו, אבל עדיין החופש האקדמי והחשיבות של ההשכלה הגבוהה נוגעים לנו.

עמי שליט: ניסיון לצבור יותר מדי נקודות זכות עבור דברים שאינם אקדמיים עושים מהנדסים פחות טובים, עושים רופאים פחות טובים, עושים מדענים פחות טובים.

מירב בן ארי: בדיוק הפוך.

עמי שליט: אבל נעזוב את זה כרגע כי אם אנחנו מתייחסים למספר השעות ואיך מתנדבים ואיפה מתנדבים – מי הולך לבדוק את כל הדברים האלה?

עמי שליט: צריכים למנות עוד אנשים ולפתוח עוד משרות שמיועדות רק לדברים האלה במקום להשקיע אותם בשיפור אמצעי ההוראה ובשיפור ההכשרה של המדענים ושל כל שאר הסטודנטים שלומדים.

עמי שליט: לדעתי, זה מיותר לחלוטין.

עמי שליט: אם מישהו מתנדב אנחנו צריכים לקבל הצהרה שלו, וזה מספיק בהחלט.

עמי שליט: אין שום דרך לבדוק את זה, אין שום דרך לאמת את זה, אלא להפעיל בלשים פרטיים.

עמי שליט: לדעתי, זה מיותר לחלוטין.

מירב בן ארי: אנחנו נוריד דרכי פיקוח על יישום התוכנית.

עמי שליט: תודה רבה.

עמרי גולן: אבל את מבינה מה זה אומר, מירב, נכון?

קריאה: מה עם 30 שעות מינימום?

מירב בן ארי: אנחנו משאירים את ה-30.

מירב בן ארי: גם משרד המשפטים, גם היועצת המשפטית.

מירב בן ארי: שמעתי שאין כזאת התנגדות.

מירב בן ארי: לדעתי, זה הגיוני וסביר.

מירב בן ארי: גם בדקנו.

מירב בן ארי: אני יכולה להמשיך ל"אינו פוליטי"?

מירב ישראלי: גם "יקבע" – זה נכון להגיד לגבי הפרוצדורה במוסדות להשכלה גבוהה "שיקבע המוסד"?

מירב בן ארי: בדרך כלל המוסד יקבע.

מירב בן ארי: המוסד קובע.

מירב בן ארי: זה לא בן אדם.

מירב ישראלי: בסדר.

מירב ישראלי: בדקתי את עניין ה"אינו פוליטי" בחקיקה.

מירב ישראלי: ראיתי שברוב המקומות שבהם זה מופיע זה מופיע "שאינו פוליטי או מפלגתי".

מירב בן ארי: אז אולי נכניס "שאינו פוליטי או מפלגתי"?

מירב ישראלי: בסדר גמור.

קריאה: מבחינת הייעוץ המשפטי זה אותו דבר.

מירב בן ארי: לא משנה.

מירב בן ארי: אם זה מופיע ככה בחקיקה אז זה לא משנה.

יוסי יונה: מה שמרב הציע כאן פותר באופן כזה או אחר את הסוגיה הזאת.

יוסי יונה: אבל רק להזכיר לכולנו – וסליחה על ההערה הפילוסופית – את אריסטו שאמר שהפוליטי לא סובל חלל.

יוסי יונה: זאת אומרת הוא בכל מקום.

מירב ישראלי: הכול פוליטי.

יוסי יונה: כן, הכול פוליטי.

יוסי יונה: זה מה שקורה הרבה פעמים לאנשים.

יוסי יונה: אדם אומר, אני לא רוצה להיות מעורב בפוליטי.

יוסי יונה: אז אנחנו אומרים לו, אתה לא רוצה להיות מעורב, אבל הפוליטי מעורב בך.

יוסי יונה: הוא לא מאפשר לך להיות - - - נכון?

יוסי יונה: בסופו של דבר מתקבלות החלטות מדיניות וקובעות את אורח החיים שלך ואת אופי החיים שלך ומה האפשרויות שלך בחיים.

יוסי יונה: הפוליטי שם.

יוסי יונה: בוודאי בכל הסוגיות הללו של פעילות קהילתית וחברתית, על-פי כל הגדרה מתבקשת, גברתי היועצת המשפטית, הרי זה פר-אקסלנס גם פוליטי.

יוסי יונה: אבל אני מבין את החששות שעולים כאן שבסופו של דבר הפעילות הזאת לא תהיה איזושהי פלטפורמה לכל מיני ארגוניים פוליטיים / מפלגתיים.

מירב בן ארי: בגלל זה אנחנו מציינים את זה.

מירב ישראלי: גם הרי המוסדות צריכים לאשר את הגופים.

מירב ישראלי: אז אנחנו גם לא רוצים להעמיד אותם במצב כזה שגם המוסד עצמו יצטרך להתמודד איתו.

יוסי יונה: אני אתן לכם דוגמה שלא תיפתר באמצעות הפוליטי-מפלגתי.

יוסי יונה: למשל באוניברסיטת בן-גוריון יהיו סטודנטים בדואים או יהודים שיפעלו למען הכפרים הבלתי מוכרים בנגב.

יוסי יונה: האם זאת תהיה פעילות בסדר?

יוסי יונה: היא פוליטית?

יוסי יונה: היא קהילתית?

יוסי יונה: אלה דברים שבסופו של דבר יקרו לך מקרים כאלה שיהיו באמצע ועל-פניו יהיו אפורים.

מירב ישראלי: בוודאי יהיו מקרים גבוליים.

יוסי יונה: אז גם אם אני נוטה להסכים לסייג הזה פוליטי-מפלגתי אני רק מטרים ואומר שבסופו של דבר החוק הזה יתמודד עם כל מיני מקרים שלא ניתן לומר באופן חד משמעי ומבעוד מועד אם הם נמצאים בקטגוריה המקובלת או לא.

יוסי יונה: אז זאת הערה שהנה, אמרנו לפרוטוקול שהדבר הזה לא כל כך פשוט.

מירב בן ארי: אוקיי.

מירב בן ארי: נמשיך.

מירב ישראלי: "מינוי אחראי" – כרגע זה על התכנית.

מירב ישראלי: האם זה על כל החוק?

מירב בן ארי: תקריאי את הסעיף.

מירב בן ארי: צריך להקריא.

מירב ישראלי: זה בעצם איש קשר.

מירב ישראלי: השאלה אם צריך את זה.

מירב בן ארי: נסיים רגע לקרוא.

קריאה: דיברתם על זה שהסעיף נדחה.

מירב בן ארי: אני רוצה לסיים.

מירב בן ארי: אל תדאגו, אנחנו נשמע את כולם.

מירב בן ארי: פשוט נשארו פה שניים קטנים כי מחקנו הכול.

יוסי יונה: מי מאשר היום?

יוסי יונה: נניח יש תכנית פעילות קהילתית – מי הסמכות או המוסד?

יוסי יונה: זה כבר קיים הלכה למעשה.

מירב בן ארי: תכף הם יתייחסו.

מירב בן ארי: אנחנו מחקנו כאן הכול והשארנו שני סעיפים קטנים.

מירב בן ארי: אז תנו לנו רק לקרוא.

מירב ישראלי: התחילה היא בשנת הלימודים הקרובה ואז צריך לבדוק האם כל המוסדות ערוכים כבר בטווח הזמנים הזה לקבוע תכנית.

מירב בן ארי: עכשיו סיימנו לקרוא את החוק ונשמע, קודם כול, את עניין מינוי האחראי.

מירב בן ארי: מי כתב?

מירב בן ארי: מל"ג?

מירב ישראלי: לא, אני כתבתי את זה.

מירב ישראלי: השאלה היא אם צריך את הדבר הזה כי יכול להיות שבכל פקולטה יהיה מישהו שיהיה בקשר בעניין הפעילות שלהם.

דבורה מרגוליס: נושא שירות המילואים מוסדר באוניברסיטאות, לפחות, בצורה סופר מסודרת.

דבורה מרגוליס: יש דיקנט סטודנטים, יש רכזים, קשר עם ההתאחדות – הדברים מסודרים, עבדו ועובדים וגם יעבדו מצוין.

דבורה מרגוליס: ברגע שהסרתם את עניין הפיקוח – ובצדק – הדברים יסודרו באופן שבו הם יסודרו ברמת הפקולטה או ברמת החוג.

דבורה מרגוליס: יש הבדלים מה קורה בפיסיקה לעומת משפטים.

מירב בן ארי: אז מה את אומרת?

דבורה מרגוליס: השורה התחתונה - -

מירב בן ארי: רגע, רגע.

מירב בן ארי: יש לך הסתייגות אחת – אתה מציג אותה?

יוסי יונה: שתיים.

יוסי יונה: אחת שהגשנו בכתב ואחת שעלתה כאן במהלך הדיון לאור השיחה.

מירב בן ארי: אז תקריא אותה.

מירב ישראלי: רק שנדע מה הנוסח.

מירב ישראלי: שלוש נשאר או יורד?

מירב ישראלי: הם בעצם מבקשים להשמיט אותו.

מירב בן ארי: מוסד להשכלה גבוהה ימנה אחראי מטעמו לקשר בין המוסד לבין הגופים בארגונים שילכו לפעילות גופנית.

מירב בן ארי: את אומרת שבמוסד עצמו בכל מקרה קיים איש הקשר.

מירב בן ארי: מה קורה במוסדות שאין?

מירב בן ארי: יש מוסדות שאין.

מירב בן ארי: אני מבינה את העניין הזה אבל אם לא יהיה מישהו במוסד שינהל את הסיפור אז לאן זה יילך?

דבורה מרגוליס: אז אני אומרת – הדברים יקרו ברמת הפקולטה.

מירב בן ארי: אז למה לא לעשות משהו אפילו כללי יותר?

עמרי גולן: לגבי מילואים יש רכב מילואים.

עמרי גולן: זה קבוע בכללי זכויות הסטודנט.

מירב בן ארי: אני לא דיברתי על רכז מילואים.

מירב בן ארי: אני מכירה את זה.

עמרי גולן: יש רכז מילואים בכל מוסד.

עמרי גולן: זה חובה לפי הכללים.

מירב ישראלי: הוא גם אחראי לנושא הזכויות.

מירב בן ארי: איפה רכז מופיע?

עמרי גולן: סעיף 2א לכללי זכויות הסטודנט – התאמות לסטודנטים המשרתים בשירות מילואים.

עמרי גולן: לא רוצה לייצר משהו פיקטיבי.

30696: מה כתוב שם, עמרי?

עמרי גולן: "מוסד ימנה רכז מילואים לשם יישום הוראות".

מירב בן ארי: הם מחויבים.

עמרי גולן: "המוסד יביא לידיעת הסטודנטים - - - המילואים.

עמרי גולן: תפקידיו: קביעת התאמות לסטודנטים לפי הוראות המוסד ובתיאום עם המרצה, מעקב אחר ביצוע התאמות ותיאום עם הגורמים הרלוונטיים, טיפול - -"

מירב בן ארי: רם - -

30696: אני לא רוצה להעמיס כלום על המוסדות.

30696: אני רק רוצה לוודא שלא יקרה מצב שנייצר משהו שיהפוך להיות פיקטיבי.

30696: זה הרי חשש גדול.

30696: אז צריך להתייחס פה.

מירב בן ארי: עוד לא סיימתי פה את הדיון.

מירב בן ארי: על רכז המילואים שמעתי וזה נראה הגיוני.

מירב בן ארי: אני רק תוהה איתכם מה קורה במוסד שאין אפילו אדם שיודע לחבר בין הסטודנטים לקהילה?

מירב בן ארי: זה מה שאני שואלת.

מירב בן ארי: הורדתי לך את הפיקוח, אבל מה לגבי יישום?

דבורה מרגוליס: אני פה בשם ור"ה.

דבורה מרגוליס: הגופים הם שומרי חוק.

מירב בן ארי: אבל החוק לא חל רק על האוניברסיטאות, דבורה.

מירב בן ארי: אגב, אם יש לך נציג זה לא משפיע עלייך כי בור"ה כבר יש לך.

מירב בן ארי: נכון שהסעיף לא משפיע עלייך?

דבורה מרגוליס: בוודאי שכן.

דבורה מרגוליס: אתם מחייבים אדם שמקבל חצי משרה בדיקנט הסטודנטים כדי לטפל במילואימניקים ועכשיו אתם מחייבים להעסיק אותו בעוד חצי משרה.

דבורה מרגוליס: אולי אין צורך בזה?

מירב בן ארי: אבל מה לגבי מוסדות לא בור"ה?

מירב בן ארי: יש עוד 40-30.

מירב בן ארי: מה אתם אומרים, ור"מ?

רעות אופיר: השאלה אם התפקיד הוא נפרד.

רעות אופיר: למשל, אם היום בדיקנט הסטודנטים יש היום רכז שאחראי לפעילות חברתית אז הוא מרכז.

מירב בן ארי: זה התפקיד שלו.

רעות אופיר: אבל זה לא מחייב משרה או חצי משרה.

רעות אופיר: אני טועה?

מירב בן ארי: לא, ממש לא.

רעות אופיר: זה מישהו אחראי.

מירב בן ארי: כתבנו פה – זה רק מינוי של אחראי.

מירב בן ארי: עכשיו עשו את זה במל"ג.

מירב בן ארי: לקחו אישה נהדרת שעובדת בתפקיד אחר ואמרו לה, את אחראית לנושא של הטרדות מיניות – להבדיל.

מירב בן ארי: זה בנוסף לתפקידה.

מירב בן ארי: אנחנו לא אומרים פה.

מירב בן ארי: החוק פה לגמרי כללי.

מירב בן ארי: אומרים לו, אתה הבן אדם שאחראי לעניין של מעורבות חברתית.

רעות אופיר: אני יודעת שמרבית המכללות מאפשרות לסטודנטים פעילות חברתית, ויש רכז או רכזת שאחראים על הפעילות הזאת.

מירב ישראלי: זה כללי למוסד.

מירב בן ארי: זה לגמרי כללי, ואני ממש לא כתבתי כאן על תפקיד מיוחד.

מירב בן ארי: כתבתי שזה אחראי מטעמו.

מירב בן ארי: עכשיו עשו את זה למל"ג בנושא אחר.

מירב בן ארי: אין סיבה.

מירב בן ארי: זה ממש לא בעיה.

יוסי יונה: כי בלאו הכי בהסכמים הקיימים יש פעילות קהילתית.

יוסי יונה: יש כבר מישהו שמאשרר.

מירב בן ארי: נכון.

מירב בן ארי: ואם יש כבר מישהו שאחראי אז הסעיף הזה בכלל לא נוגע לו.

רעות אופיר: לנו אין בעיה.

מירב ישראלי: אז נשאר לנו רק עניין התחולה בתשע"ט.

מירב ישראלי: האם זה ריאלי בכל המוסדות לשנת הלימודים הקרובה לעשות תכנית כזאת?

יוסי יונה: עכשיו עם היד על הלב, מירב, לא בשביל להתנגד.

מירב בן ארי: אני מקשיבה.

מירב בן ארי: לכל אורך הדיון הזה אני רק מקשיבה ושואלת, מה אתם רוצים, מה אתם אומרים.

מירב בן ארי: תקרא לאורן חזן שיגיע לפה.

יוסף ג'בארין: מירב, לגבי הסתייגויות – גם להצטרף - - -

מירב ישראלי: הסתייגויות צריך להעלות עכשיו ולהצביע עליהן.

מירב בן ארי: אתם מצטרפים או יש לכם משלכם?

יוסף ג'בארין: אנחנו מצטרפים ומוסיפים עוד הסתייגות אחת.

מירב בן ארי: אז מה אתם מוסיפים?

יוסף ג'בארין: שלנו היא לבטל את הסעיף על המילואים.

מירב בן ארי: נו, מה קורה?

מירב בן ארי: יש חברי כנסת?

חנין זועבי: זאת דמוקרטיה כהחלטת הרוב.

חנין זועבי: אז, הנה, הפעם יש לנו רוב.

חנין זועבי: כי דמוקרטיה זה רוב.

חנין זועבי: זהו, אין זכויות.

מירב בן ארי: אורן חזן היה פה.

מירב בן ארי: איפה הוא?

קריאה: תכף הוא מגיע.

מירב בן ארי: עכשיו שיגיע חבר כנסת שזה חשוב לו.

מירב בן ארי: לא מסובך.

מסעוד גנאים: מירב, את רוצה שנגייס חברי כנסת?

מירב בן ארי: לא.

מירב בן ארי: הוא כל הזמן אומר שהחוק הזה מאוד חשוב לו.

מירב בן ארי: יש עוד הערות?

מירב בן ארי: מישהו שיש לו משהו חשוב לומר?

מירב ישראלי: מה עם תשע"ט?

מירב בן ארי: כן.

מירב בן ארי: אתם לא מתייחסים לתחולה.

דבורה מרגוליס: אנחנו היינו רוצים לקבל עוד זמן.

מירב בן ארי: לא, לא.

מירב בן ארי: ממש לא.

מירב בן ארי: אנחנו חייבים לסיים תוך דקה.

מירב בן ארי: אני רוצה להצביע על ההסתייגויות.

יוסף ג'בארין: לא מקריאים?

מירב בן ארי: הקראנו הכול.

מירב בן ארי: כמעט שעה וחצי.

יוסי יונה: מה עשינו עד עכשיו, יוסף?

מירב בן ארי: מי בעד ההסתייגות?

מירב בן ארי: מי נגד?

מירב בן ארי: בעד ההסתייגות – מיעוט

מירב בן ארי: נמנעים – אין

מירב בן ארי: 3- בעד, 4- נגד, ההסתייגות לא התקבלה.

חנין זועבי: 4 בעד.

מירב בן ארי: שוב אני מעלה להצבעה.

יעקב מרגי: 4-4.

יעקב מרגי: לא עברה.

חנין זועבי: היא אמרה.

מירב בן ארי: חנין, תיקנתי את עצמי.

יוסי יונה: לשם הפרוטוקול אומר שההסתייגות הזאת היא בשם כל סיעת המחנה הציוני.

יעקב מרגי: אתה כולל את גם טיבייב שעתיד להיכנס לכנסת, שהוא ממפלגה אחרת?

יוסי יונה: אם הוא ייכנס לכנסת במועד שבו ההסתייגות תעלה לדיון במליאה אז מן הסתם גם בשמו.

מירב בן ארי: למרות שזה חוק שלו.

מירב בן ארי: הוא הניח אותו בכנסת ה-16.

מירב בן ארי: זה חוק של בוז'י.

יוסי יונה: כנראה, הוא התעמת עם דילמה לא פשוטה.

יוסי יונה: ההסתייגות השנייה – בסעיף 2(1) – הייתה לנו שיחה בעניין של "תוכנית שיקבע המוסד".

יוסי יונה: אני רוצה להחליף את המילים "שיקבע המוסד" ולומר כך: "תכנית הקיימת בקהילה".

יוסי יונה: זה אומר שאני לא רוצה שהמוסד ייקח אחריות להקים תכניות.

מירב ישראלי: במוסד או בקהילה?

יוסי יונה: בקהילה.

יוסי יונה: הרי ההתנדבות היא לא במוסד.

מירב ישראלי: אני רוצה להבין.

יוסי יונה: הרי כשהסטודנטים הולכים לעשות פעולה התנדבותית הם עושים את הפעולה ההתנדבותית בקהילה, לא בתוך האוניברסיטה – איס"ף, פר"ח וכולי.

מירב ישראלי: אבל בקהילה יש כל הזמן פעילויות התנדבותיות.

מירב ישראלי: השאלה אם המוסד מתייחס אליהן.

יוסי יונה: בוודאי.

יוסי יונה: תקראי.

יוסי יונה: "לעניין תכנית פעילות קהילתית – תכנית הקיימת בקהילה".

יוסי יונה: לא תכנית שיקבע המוסד.

מירב בן ארי: בסדר.

אורן אסף חזן: זה דווקא בסדר, מירב.

מירב בן ארי: זה ממש לא.

מירב בן ארי: זה הופך את כל החוק.

מירב בן ארי: תאמין לי, אני נמצאת פה.

אורן אסף חזן: אני סומך עלייך.

מירב בן ארי: תודה, אדוני.

מירב בן ארי: מי בעד ההסתייגות?

מירב בן ארי: מי נגד?

מירב בן ארי: בעד ההסתייגות – מיעוט

מירב בן ארי: נמנעים –אין

מירב בן ארי: ההסתייגות לא התקבלה.

מירב בן ארי: יש עוד הסתייגויות?

מירב בן ארי: הרשימה המשותפת מצטרפים.

מירב ישראלי: לאלה של יוסי יונה?

יוסף ג'בארין: נוכל להצטרף רק להסתייגות אחת?

מירב בן ארי: כן.

יוסף ג'בארין: אז רק להסתייגות הראשונה.

יוסף ג'בארין: ההסתייגות הנוספת היא שסעיף 2(2) בטל – סעיף המילואים.

חנין זועבי: לשמור על ההפרדה בין המיליטריזציה לבין האקדמיה.

מירב בן ארי: מי בעד ההסתייגות?

מירב בן ארי: מי נגד?

מירב בן ארי: בעד ההסתייגות – מיעוט

מירב בן ארי: נמנעים – אין

מירב בן ארי: ההסתייגות לא התקבלה.

מירב בן ארי: אתה רוצה להוסיף להסתייגויות?

אורן אסף חזן: הסתייגות קטנה.

אורן אסף חזן: החוק היום קובע שאתה לא יכול לעשות התנדבות בגופים פוליטיים.

אורן אסף חזן: אבל אין הגדרה לגופים פוליטיים.

מירב בן ארי: בדקנו בחקיקה, עשינו על זה עבודה.

מירב בן ארי: היועצת המשפטית בדקה וגם מול כל החוקים האחרים שמגדירים ומצאנו שבכל החוקים מוגדר: "אינו פוליטי או מפלגתי".

אורן אסף חזן: אבל אין הגדרה מה זה.

מירב בן ארי: ברוב החוקים אין הגדרה.

אורן אסף חזן: אני רוצה אולי כאן כן להכניס כי מה שקורה בפועל זה שארגונים סופר פוליטיים כמו בצל"ם ואחרים כן מקבלים - -

מירב בן ארי: בגלל זה הכנסנו שזה לא מיועד לארגונים פוליטיים.

אורן אסף חזן: אז בואו נגדיר אותם.

מירב בן ארי: אנחנו לא נגדיר את זה עכשיו.

אורן אסף חזן: למה?

אורן אסף חזן: אני יכול להגדיר - -

מירב בן ארי: אורן, אנחנו בישורת האחרונה אחרי מספר דיונים.

מירב בן ארי: עשינו על זה דיון שלם גם בדיון הקודם וגם עכשיו.

יוסף ג'בארין: עם כל הכבוד לאורן, בגלל שאתה מורחק אני לא בטוח שאתה יכול להעלות הסתייגות.

אורן אסף חזן: מותר לי.

אורן אסף חזן: זה אישור מהייעוץ המשפטי.

יוסף ג'בארין: אתה בטוח?

אורן אסף חזן: תשאל.

מירב בן ארי: מה ההסתייגות, חבר הכנסת חזן?

מירב בן ארי: אנחנו ממש בסוף.

אורן אסף חזן: בהסתייגות אני מבקש להגדיר מהו ארגון פוליטי.

מירב ישראלי: אבל אתה צריך להגיד.

מירב בן ארי: אתה צריך עכשיו להגיד את ההסתייגות שלך.

אורן אסף חזן: אני אומר.

מירב בן ארי: זה לא עובד לפי שמות.

אורן אסף חזן: אני לא יכול להכניס שם?

מירב בן ארי: אתה לא יכול להגיד שארגון לא פוליטי זה רק בצל"ם.

מירב בן ארי: יש עוד הרבה אחרים.

מירב בן ארי: זה לא עובד ככה.

אורן אסף חזן: - - -

מירב בן ארי: אורן, תקשיב לי, חבל.

מירב בן ארי: אנחנו לפני רגע היסטורי.

מירב בן ארי: נו, ברצינות.

מירב בן ארי: מה זה "כגון"?

מירב בן ארי: זאת עסקת חבילה.

מירב בן ארי: יש גם ארגונים בצד השני.

מירב בן ארי: טוב, הצעת.

מירב בן ארי: מי בעד ההסתייגות של חבר הכנסת חזן?

מירב בן ארי: מי נגד?

מירב בן ארי: מי נמנע?

יעקב מרגי: הוא רק כותב "כגון".

מירב בן ארי: אין "כגון".

מירב בן ארי: או שאתה עושה רשימת מכולת או לא.

מירב בן ארי: מי בעד?

מירב בן ארי: מי נגד?

מירב בן ארי: בעד ההסתייגות – מיעוט

מירב בן ארי: נמנעים – אין

מירב בן ארי: ההסתייגות לא התקבלה.

מירב בן ארי: ההסתייגויות הסתיימו?

מירב בן ארי: יפה.

מירב בן ארי: אני מצביעה על הצעת חוק עידוד מעורבות סטודנטים בפעילות חברתית וקהילתית, התשע"ח-2018, לקריאה שנייה ושלישית.

מירב בן ארי: מי בעד החוק?

מירב בן ארי: מי נגד?

מירב בן ארי: בעד החוק – 5

מירב בן ארי: נמנעים – 1

מירב בן ארי: בעד החוק- 5 נגד- 3, 1 נמנע.

מירב בן ארי: החוק עבר, ויעלה לקריאה שנייה ושלישית.

מירב בן ארי: תודה רבה לכולם.

מירב בן ארי: תודה רבה לחבר הכנסת יוסי יונה שהיה פה לאורך כל הדרך.

מירב בן ארי: הישיבה נעולה.